

**ประกาศองค์การบริหารส่วนตำบลหนองแวง**

**เรื่อง มาตรการให้ผู้มีส่วนได้เสียมีส่วนร่วมในการส่งเสริมความโปร่งใสและป้องกันการทุจริต**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**การมีส่วนร่วมของประชาชน** หมายถึง การกระจายโอกาสให้ประชาชนได้เข้ามามีส่วนร่วมทางการเมืองการบริหารเกี่ยวกับการตัดสินใจในเรื่องต่าง ๆ รวมทั้งการจัดสรรทรัพยากรของชุมชนและของชาติที่จะส่งผลกระทบต่อชีวิตและความเป็นอยู่ของประชาชน การมีส่วนร่วมในการออกกฎหมาย ตลอดจนการมีส่วน

ร่วมในการตรวจสอบการใช้อำนาจหน้าที่ของรัฐ

ทั้งนี้ องค์การบริหารส่วนตำบลหนองแวง ได้กำหนดวิธีการให้ผู้มีส่วนได้เสียสามารถเข้ามามีส่วนร่วมกับหน่วยงานท้องถิ่น ดังนี้

ㆍการลงสมัครเป็นผู้บริหารหรือสมาชิกสภา อบต.

ㆍการใช้สิทธิเลือกตั้งผู้บริหารหรือสมาชิกสภา อบต.

ㆍการเสนอให้มีการออกข้อบัญญัติท้องถิ่น

ㆍการเสียภาษีอากร และค่าธรรมเนียมต่าง ๆ ที่ อบต. จัดเก็บเพื่อนำมาใช้ในการบริหารงาน

ภายในหน่วยงาน

ㆍ การให้ข้อเสนอแนะแก่ผู้บริหารท้องถิ่นในการดำเนินงาน/โครงการต่าง ๆ

**การมีส่วนร่วมตรวจสอบการบริหารงานของ อบต**

๑) ติดตามตรวจสอบการบริหารงานของ อบต. ว่าดำเนินงานด้วยความโปร่งใสยุติธรรมตรงตามความต้องการของประชาชนหรือไม่

2) ติดตามตรวจสอบกาใช้ายงบประมาณตามข้อบังคับบประมาณรายจ่ายประจำปีของ

ว่าถูกต้อง โปร่งใส และเกิดประโยชน์หรือไม่

๓) ขอทราบข้อมูลข่าวสารจาก อบต. หากเห็นว่าทำงานไม่โปร่งใส

๔)การเข้าร่วมประชาคมท้องถิ่นเพื่อแสดงความคิดเห็นประกอบการพิจารณาแผนงานโครงการหรือ

กิจกรรมต่าง ๆ ที่มีผลกระทบต่อประชาชนในท้องถิ่น

๕)ตรวจสอบแผนพัฒนาของ อบต. ว่าตรงกับปัญหาความเดือดร้อนและความต้องการของประชาชนหรือไม่

๖) คัดค้านข้อบังคับ หรือมติของ อบต. ที่ทำให้ประชาชนเดือดร้อน

๗) ถอดถอนผู้บริหารหรือสมาชิกสภา อบต.ที่มีพฤติกรรมไม่สุจริต

จึงประกาศให้ทราบโดยทั่วไป

ประกาศ ณ วันที่ ๒๗ เดือน ธันวาคม พ.ศ. ๒๕๖๓

*เพียร แซ่ลี้*

(นางเพียร แซ่ลี้)

ตำแหน่ง นายกองค์การบริหารส่วนตำบลหนองแวง